لغات مصر
رغم أن اللغه المصريه الحديثه بلهجاتها هيا المستعمله أكتر فى مصر فيه لغات تانيه زى

اللغه المصريه الحديثه 
او اللغه العاميه هى اللغه اللى المصريين بيتكلّموها فى مصر,ابتدا تاريخها فى دلتا النيل حوالين بلادها الحضريه زى القاهره واسكندريه. النهارده اللغه المصرى هى اللغه السايده فى مصر وبتتكون من لهجات زى مصرى قاهراوى ، بحيرى او مصرى دلتاوى. فى جنوب مصر الناس بتتكلم مصري صعيدى

اللغة الرسميه 
اللغة الرسميه فى مصر هى العربية القياسية, و هى الأكتر استخدام فى معظم وسايل الإعلام المكتوبه. لكن اللغه المصريه الحديثه العاميه هى اللغة المحكيه و اللغه المصريه العاميه مختلفه اوى عن العربى الفصيح. اللغه المصريه العاميه المصريه القديمه اللى هى اللغه القبطيه اخر تحديث للغه المصريين القدماء قبل ما يدخل الاسلام و اتاثرت بلغات تانيه بفعل تطور اى لغه بالعالم عادى يعنى فمنها كلمات عربى على هندى على عبرى على فرعونى على فارسى على تركى على يونانى على إيطالى على فرنساوى على انجليزى على لغات تانيه.

اللغه القبطيه 
اللغه القبطيه هيا اللغه المصريه الاصليه فى اخر صورها بعد كتابتها بحروف يونانى مع حروف مصريه بدل ماكانت بتتكتب بحروف هيروغليفيه وهيراطيقيه و ديموطيقيه, و هى فرع منفصل ضمن عيلة اللغات الأفرو-آسيوية. اللغه المصريه هيا من أوائل اللغات المكتوبه, وتم التعرف عليها من النقوش الهيروغليفيه المحفوظه علا الآثار و ألواح من ورق البردى.

اللغه القبطيه مع ترانيم باليونانى و بالمصرى العامى هى لغة الصلا جوه الكنيسه القبطيه الارتوذوكسيه و الكنيسه القبطيه الكاتوليكيه.

لهجات عربيه 
دخلت اللغه العربيه مصر نتيجة الغزو فى القرن السابع الميلادى, و المصريين بيتكلمو مصرى عامى فيه منه لهجات فى المدن و الارياف و الشمال و الجنوب و الشرق و الغرب و بيدرسو عربى فى المدارس و الكليات, وأقليه عربيه بدويه بتتكلم لهجات بدويه, ومعظمها فى سيناء.

اللغه الامازيغيه 
الامازيغيه المنتشره فى شمال غرب افريقيا موجوده فى مصر فى الـ"سيوي" (اللغه السيويه), اللى بيتكلم بيها أهالى واحة سيوه.

اللغه النوبيه 
فى وادى النيل فى الصعيد, من قنا و إدفو وأبو سنبل وكوم أمبو واسوان. تنتمى اللغة النوبية لمجموعة اللغات الن بعديه الصحراويه. و بتنقسم لعدة لهجات منها فى مصر وفى حلفا شمال السودان الكنزية والفادكية والمتكية (فدكى, متكى, كنزى) وفى شمال السودان المحسيه والدنقلاويه. النوبيين بيتكلمو اللغه المصريه العاميه بجانب اللغة النوبيه و بيتعلمو عربى فى المدارس و الكليات. اللغه النوبيه بتتكتب بحروف زى القبطى اللى اغلبها حروف يونانيه مع بعض الحروف المصريه الفرعونيه لكن فيه حروف فى النوبى مختلفه عن القبطى.

فيه ناس قالو ان اللغه النوبيه استعملت كشفره سريه فى الاتصالات وقت حرب أكتوبر.

لهجة بدوية 
هى لهجة سكان سيناء وهى لهجه عربيه بتستخدم فى اكتر من محافظه فى كذا بلد عربى زى سوريا و مصر و الأردن

لغات تانيه 
 انجليزى لغه مهمه بيدرسها المصريين فى المدارس و بعض الكليات. 62.4% من المصريين عندهم فكره عن الانجليزى.
 فرنساوى بيدرسها اغلب الطلبه فى الثانوى العام كلغه تالته مع العربى و الانجليزى و فيه مدارس خاصه بتعلمها كلغة أجنبية أولى أو كلغة تانية بعد العربي و يقدروا يدرسوا المواد العلمية بيها و فيه كليات بتعلمها و مصر عضوة في المنظمة العالمية للفرانكوفونية .
 طليانى فيه طليان بيتكلموها و فيه مصريين بيدرسوها فى بعض المدارس كلغة تالته مع العربى و الانجليزى او فى مدارس خاصه او فى كليات.
 المانى فيه مصريين بيتعلمو المانى كلغه تالته مع العربى و الانجليزى و فيه مدارس خاصه و كليات لغات بتعلم المانى.
 اسبانى فيه كليات لغات بتعلم اسبانى.
 برتغالى فيه كليات لغات بتعلم برتغالى.
 يونانى بين اليونانيين المصريين اللى اغلبهم فى إسكندريه لكن موجود بعضهم فى مدن تانيه.
 ارمنى اغلبهم فى القاهره.
 روسى و اوكرانى فيه كليات لغات بتدرس روسى.
 صينى فيه كليات لغات بتعلم صينى.
 يابانى فيه كليات لغات بتعلم يابانى.
 كورى فيه كليات لغات بتعلم كورى.
 فارسى فيه كليات لغات بتعلم فارسى.
 تركى فيه كليات لغات بتعلم تركى.
 عبرى فيه كليات لغات بتعلم عبرى.
 هندى فيه كليات بتعلم هندى.
 اردو فيه كليات بتعلم اردو.
 كورى
 اللغه القبطيه.. موجوده بالكنائس وفي مصادر تعلم ليها على اليوتيوب وكورسات.
غير طبعا ان المصريين اللي بيعلموا لغات ذاتى يعنى ممكن يزاكروا اللغه اللى هم عايزنها او بياخدوا كورسات باى مركز تعلم لغات او اونلايين لوحدهم من اليوتيوب او كورسات اونلايين

شوف 
 اللغه المصريه الحديثه

لينكات برانيه

مصادر 

 
لغات
ثقافه مصريه